ᱟᱱᱚᱱᱫᱽ ᱦᱚᱱᱚᱛ

ᱟᱱᱚᱱᱫᱽ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱪᱟᱨᱳᱛᱟᱨ ᱢᱮᱱᱛᱮᱫ ᱟᱹᱰᱤᱜᱟᱱ ᱦᱚᱲ ᱠᱚ ᱵᱟᱰᱟᱭᱟ ᱾  ᱑᱙᱙᱗ ᱥᱟᱞ ᱨᱮ ᱱᱚᱣᱟ ᱦᱚᱱᱚᱛ ᱠᱷᱮᱰᱟ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮᱫ ᱵᱮᱱᱟᱣ ᱮᱱᱟ ᱾ ᱟᱱᱚᱱᱫ ᱵᱟᱡᱟᱨ ᱜᱮ ᱦᱚᱱᱚᱛ ᱨᱮᱱᱟᱜ ᱢᱩᱲᱩᱛ ᱴᱷᱟᱶ (Headquarters) ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱠᱷᱮᱰᱟ ᱦᱚᱱᱚᱛ ᱠᱚᱧᱮ ᱨᱮ ᱵᱷᱟᱫᱳᱫᱨᱟ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱚᱦᱚᱢᱚᱫᱟᱵᱟᱫᱽ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱜᱚᱞᱯᱷ ᱚᱯᱷ ᱠᱷᱟᱢᱵᱟᱛ ᱢᱮᱱᱟᱜᱼᱟ ᱾ ᱠᱷᱟᱢᱵᱟᱛ, ᱠᱟᱨᱟᱢᱥᱟᱫᱽ, ᱛᱟᱨᱟᱯᱩᱨ, ᱯᱮᱛᱞᱟᱫ ᱟᱨ ᱥᱳᱡᱤᱛᱨᱟ ᱠᱚ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱮᱬᱟ ᱵᱟᱡᱟᱨ ᱠᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱮᱞᱥᱚᱝ ᱞᱮᱠᱟᱛᱮ ᱟᱱᱟᱱᱫᱽ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱫᱚ ᱒,᱐᱙᱒,᱗᱔᱕ ᱠᱟᱱᱟ ᱾ (ᱚᱱᱟ ᱠᱚ ᱢᱩᱫᱽ ᱨᱮ ᱠᱚᱲᱟ ᱑᱐᱘᱘ ᱒᱕᱓  ᱟᱨ ᱠᱩᱲᱤ ᱫᱚ ᱑᱐᱐᱒᱐᱒᱓), ᱚᱱᱢᱟᱱ ᱛᱮ ᱢᱟᱥᱤᱰᱳᱱᱤᱭᱟ ᱫᱤᱥᱚᱢ ᱨᱤᱱ ᱦᱚᱲ ᱮᱞ ᱥᱟᱶ ᱵᱟᱨᱟᱹᱨᱤᱜᱼᱟ ᱾  ᱟᱨ ᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱱᱟᱣᱟ ᱢᱮᱠᱥᱤᱠᱳ ᱯᱚᱱᱚᱛ ᱨᱤᱱ ᱦᱚᱲ ᱵᱟᱨᱟᱵᱟᱹᱨᱤ ᱠᱚ ᱦᱩᱭᱩᱜᱼᱟ ᱾  ᱦᱚᱲ ᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱒᱑᱙ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱦᱚᱲ ᱠᱚᱣᱟᱜ ᱵᱷᱤᱲ ᱞᱮᱠᱟ ᱢᱮᱱᱟᱜᱼᱟ ᱾ ᱜᱷᱟᱨᱚᱸᱡᱽ ᱥᱩᱥᱟᱹᱨ ᱦᱤᱥᱟᱹᱵ ᱛᱮ ᱒᱐᱐᱑ ᱠᱷᱚᱱ ᱒᱐᱑᱑ ᱜᱮᱞ ᱥᱮᱨᱢᱟ ᱫᱷᱟᱹᱵᱤᱡ ᱑᱒ᱹ᱕᱗% ᱦᱚᱲ ᱠᱚ ᱵᱟᱹᱰ ᱟᱠᱟᱱᱟ  ᱑᱐᱐᱐ ᱠᱚᱲᱟ ᱞᱮᱠᱷᱟ ᱛᱟᱞᱟᱨᱮ ᱙᱒᱑ ᱠᱚᱲᱤ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱒ᱹ᱗᱙ % ᱢᱮᱱᱟᱜᱼᱟ ᱾ (ᱠᱚᱲᱟ ᱙᱓ᱹ᱒᱓% ᱟᱨ ᱠᱩᱲᱤ ᱗᱗ᱹ᱗% ᱠᱚ ᱥᱤᱠᱷᱤᱛ ᱜᱮᱭᱟ).
᱒᱐᱑᱑ ᱨᱮᱱᱟᱜ ᱦᱚᱲ ᱮᱞᱥᱚᱝ ᱡᱚᱦᱚᱜ ᱙᱖ᱹ᱖᱗% ᱦᱚᱲ ᱜᱩᱡᱽᱨᱟᱴᱤ ᱒ᱹ᱒᱕% ᱦᱚᱲ ᱦᱤᱱᱫᱤ ᱟᱨ ᱐ᱹ᱕᱘% ᱦᱚᱲ ᱩᱨᱫᱩ ᱛᱮ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾.2011 Census of India, Population By Mother Tongue

ᱠᱟᱹᱣᱰᱤ ᱟᱹᱨᱤ
ᱟᱱᱚᱱᱫ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱫᱚ ᱟᱹᱰᱤ ᱜᱮ ᱠᱮᱴᱮᱡᱼᱟ ᱾ ᱱᱚᱸᱰᱮ ᱪᱟᱥ ᱵᱟᱥ ᱠᱷᱚᱱ ᱥᱮᱬᱟ ᱥᱮᱬᱟ ᱠᱟᱨᱜᱟᱲ ᱠᱚ ᱢᱮᱱᱟᱜᱼᱟ ᱾ ᱥᱮᱬᱟ ᱪᱟᱥ ᱵᱷᱤᱛᱨᱤ ᱨᱮ ᱴᱳᱵᱟᱠᱳ ᱟᱨ ᱠᱟᱭᱨᱟ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱟᱱᱚᱱᱫ ᱫᱚ ᱧᱩᱛᱩᱢᱟᱱ ᱛᱳᱣᱟ ᱠᱟᱨᱠᱷᱟᱱᱟ ᱚᱢᱩᱞ ᱨᱮᱱᱟᱜ ᱡᱟᱱᱟᱢ ᱴᱷᱟᱶ ᱠᱟᱱᱟ ᱡᱟᱦᱟᱸ ᱫᱚ ᱚᱢᱩᱞ ᱰᱟᱭᱨᱤ ᱠᱚ ᱢᱮᱱᱼᱟ ᱾ ᱱᱚᱣᱟ ᱨᱮᱱᱟᱜ ᱱᱟᱜᱟᱨ ᱵᱟᱦᱨᱮ ᱵᱷᱤᱴᱚᱞ ᱩᱫᱭᱳᱜ ᱱᱟᱜᱟᱨ ᱱᱚᱰᱮᱱᱟᱜ ᱥᱮᱬᱟ ᱠᱟᱨᱠᱷᱟᱱᱟ ᱴᱚᱴᱷᱟ ᱠᱟᱱᱟ. ᱱᱚᱣᱟ ᱵᱟᱫᱽ ᱮᱞᱠᱚᱱ, ᱫᱚ ᱪᱟᱨᱳᱛᱟᱨ ᱟᱭᱨᱳᱸ ᱯᱷᱮᱠᱴᱳᱨᱤ , ᱣᱟᱨᱢ ᱥᱴᱮᱢ, ᱢᱤᱞᱥᱮᱱᱴ ᱟᱨ ᱟᱴᱞᱟᱱᱴᱟ ᱤᱞᱮᱠᱴᱨᱤᱠᱟᱞᱥ ᱠᱚ ᱱᱚᱰᱮᱱᱟᱜ ᱥᱮᱬᱟ ᱥᱮᱬᱟ ᱵᱮᱯᱟᱨ ᱠᱟᱨᱠᱷᱟᱱᱟ ᱧᱩᱛᱩᱢ ᱠᱟᱱᱟ ᱾
ᱚᱢᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱛᱚᱣᱟ ᱥᱚᱢᱚᱵᱟᱭ ᱠᱟᱱᱟ ᱡᱟᱦᱟᱸ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱟᱱᱚᱱᱫ ᱨᱮ ᱢᱮᱱᱟᱜᱼᱟ ᱾ ᱚᱢᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱸᱰ ᱦᱩᱞ ᱮ ᱥᱟᱞᱜᱟᱣ ᱞᱮᱫᱟᱭ ᱡᱟᱦᱟᱸ ᱠᱷᱟᱹᱛᱤᱨ ᱥᱤᱧᱚᱛ ᱛᱚᱣᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱟᱨ ᱡᱟᱹᱥᱛᱤ ᱛᱚᱣᱟ ᱟᱨᱡᱟᱣ ᱫᱤᱥᱚᱢ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱟᱠᱟᱫᱼᱟ ᱾ ᱚᱱᱟ ᱥᱟᱶ ᱥᱮᱬᱟ ᱵᱨᱟᱸᱰ ᱟᱨ ᱫᱚᱨᱮᱭᱟ ᱯᱟᱨᱚᱢ ᱨᱮ ᱦᱚᱸ ᱱᱟᱯᱟᱭ ᱵᱮᱯᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱤᱫᱤ ᱛᱮ ᱠᱟᱹᱣᱰᱤ ᱟᱹᱨᱤ ᱟᱹᱰᱤ ᱜᱮ ᱠᱮᱴᱮᱡᱼᱟ ᱾

ᱰᱤᱵᱷᱤᱡᱚᱱ
ᱟᱱᱚᱱᱫᱽ ᱦᱚᱱᱚᱛ ᱘ ᱜᱚᱴᱟᱝ ᱛᱟᱹᱞᱩᱠᱟ ᱛᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱛᱟᱹᱞᱩᱠᱟ ᱫᱚ ᱦᱩᱭᱩᱜ ᱠᱟᱱᱟ ᱟᱱᱚᱱᱫ, ᱟᱱᱠᱞᱟᱵ, ᱵᱚᱨᱥᱟᱫᱽ, ᱠᱷᱟᱢᱵᱟᱛ, ᱯᱮᱛᱞᱟᱫ,ᱥᱳᱡᱤᱛᱨᱟ, ᱛᱟᱨᱟᱯᱩᱨ ᱟᱨ ᱩᱢᱨᱮᱛᱷ

ᱵᱟᱰᱟᱭ ᱡᱚᱝ
  ᱟᱱᱚᱱᱫᱽ ᱱᱟᱜᱟᱨ  -ᱚᱢᱩᱞ ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹ ᱛᱨᱤᱵᱷᱩᱵᱚᱱ ᱫᱟᱥ ᱟ ᱡᱟᱱᱟᱢ ᱴᱷᱟᱶ ᱾

  ᱱᱮᱥᱱᱟᱞ ᱰᱟᱭᱨᱤ ᱰᱮᱵᱷᱞᱚᱯᱢᱮᱱᱴ ᱵᱳᱨᱰ - ᱢᱩᱲᱩᱛ ᱴᱷᱟᱶ
 ᱤᱱᱥᱴᱤᱪᱩᱴ ᱚᱯᱷ ᱨᱩᱨᱟᱞ ᱢᱮᱱᱮᱡᱢᱮᱱᱴ
 ᱟᱱᱚᱱᱫᱽ ᱮᱜᱨᱤᱠᱚᱞᱪᱚᱨᱟᱞ ᱭᱩᱱᱤᱵᱷᱚᱨᱥᱤᱴᱤ
 karamsad - ᱥᱚᱨᱫᱟᱨ ᱯᱚᱴᱮᱞ ᱟ ᱡᱟᱱᱟᱢ ᱴᱷᱟᱶ ᱾
 ᱠᱷᱚᱢᱵᱷᱟᱛ - ᱫᱟᱜᱼ ᱡᱟᱦᱟᱡ ᱜᱷᱟᱴ ᱡᱟᱦᱟᱸ ᱠᱷᱚᱱ ᱵᱟᱦᱨᱮ ᱫᱤᱥᱚᱢ ᱥᱟᱞᱟᱜ ᱵᱮᱯᱟᱨ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾
 ᱥᱚᱨᱫᱟᱨ ᱯᱚᱴᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ-ᱟᱱᱚᱱᱫᱽ ᱦᱚᱱᱚᱛ ᱨᱮᱱᱟᱜ ᱵᱷᱚᱞᱚᱵᱽ ᱵᱷᱤᱫᱭᱟᱥᱟᱜᱚᱨ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱱᱚᱣᱟ ᱦᱚᱸ ᱧᱮᱞ ᱯᱮ
 :en:Bhurakoi
 :en:Fagani
 :en:Ode, Gujarat

ᱥᱟᱹᱠᱷᱭᱟᱹᱛ

ᱛᱷᱚᱠ:ᱦᱚᱱᱚᱛ
ᱛᱷᱚᱠ:ᱟᱱᱚᱱᱫᱽ ᱦᱚᱱᱚᱛ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ